**Întreabă-mă**

*Lyana Poezii*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întreabă de pe-acum, te rog ce îţi doreşti să ştii

Căci ape răscolite-n furtuni se văd în zare

Şi flori albastre, roşii, pierdute-n mări de spini

Pun întrebări eterne de-a fi sau nu sub soare…

Şi dac-o existenţă te-nchide ca-ntr- o scoică

Nelimpezită parcă într- a valului destin,

Te captivează într-însa, să nu nu mai spui o vorbă

Căci toate pleacă-n locul de unde toate vin…

Închid o filă iată, e albă sau murdară

Nici eu nu ştiu-n ce ape am scufundat-o adânc

De s-a pătat în bine, tristeţe, viaţă amară

O pun în geanta lumii şi-n urmă mi-o arunc …..

Ne par atât de-amare a noastre existenţe

Căci le percepem dure cu cerul plin de nori

Înaintăm prin lume, înotăm în spuza vieţii…

Trecând de pragul morţii.. vrem să venim ’napoi.

Întreabă-mă de-acuma, mai pune-o întrebare

Şi de i-oi şti răspunsul cu drag îţi voi vorbi

Astăzi sunt lângă tine, mă bucur şi-eu de soare

Doar astăzi…fiindcă mâine, eu ştiu, pe unde-oi fi?